Document ID: /roh_data/filtered/fineweb-2-filterrobots_roh.jsonl.gz/41261

Vischnancas e scolas
La sanadad da las Grischunas e dals Grischuns resulta là, nua ch'ellas ed els vivan, lavuran, abitan u van a scola. Perquai han las vischnancas e las scolas ina funcziun-clav en connex cun las lavurs a favur da la promoziun da la sanadad e da la prevenziun.
Las vischnancas...
- èn cumpetentas per la promoziun da la sanadad e per la prevenziun a favur da la populaziun e fan quai cun stgaffir relaziuns saunas e cun influenzar ils umans en moda positiva da sa cumportar en moda sauna.
- adempleschan lur incumbensas observond soluziuns che tegnan quint da la sanadad.
Persunas incumbensadas per la promoziun da la sanadad e per la prevenziun (IPSP)
Las vischnancas occupan tenor lescha ina plazza sin plaun communal e sin plaun da scola ch'è responsabla per la promoziun da la sanadad e per la prevenziun communala. Questas persunas incumbensadas per la promoziun da la sanadad e per la prevenziun (IPSP) surpiglian la rolla da pertgiradras da temas e collian las vischnancas cun l'Uffizi da sanadad, cun posts spezialisads, cun expertas ed experts sco er cun la populaziun.
Sin questa glista da contact èn inditgads tut las IPSP en il Grischun. Annunziai per plaschair ina midada da la IPSP en Vossa vischnanca a <email-pii>.
Basas giuridicas
Incumbensas sin plaun communal
Incumbensas sin plaun da la scola
Istrumenti d'enquista (mon en tudestg)
Projects per vischnancas e per scolas: